b"\n_START_ARTICLE_\nGran Premi dels Estats Units\n_START_SECTION_\nHist\xc3\xb2ria\n_START_PARAGRAPH_\nAls primers anys de la F\xc3\xb3rmula 1 es considerava que la cursa de Indian\xc3\xa0polis 500 formava part del campionat. Aquest fet, per\xc3\xb2, amb l'excepci\xc3\xb3 d'Alberto Ascari el 1952, no va aconseguir una participaci\xc3\xb3 regular dels pilots europeus de la F\xc3\xb3rmula 1 a aquesta competici\xc3\xb3.\n_START_SECTION_\nAmerican Grand Prize\n_START_PARAGRAPH_\nEntre els anys 1908 i 1916 es diputava el Gran Premi dels Estats Units i la cursa s'anomenava American Grand Prize.\n_START_SECTION_\nSebring\n_START_PARAGRAPH_\nA la temporada 1959 es va organitzar el primer Gran Premi dels Estats Units de F\xc3\xb3rmula 1 en un circuit urb\xc3\xa0 pels carrers de Sebring, a Florida al desembre de 1959 i era l'\xc3\xbaltima cursa de la temporada. A pesar de l'excitant final de la competici\xc3\xb3 amb Jack Brabham empenyent el seu cotxe sense combustible per poder arribar a puntuar i aix\xc3\xad guanyar el campionat del m\xc3\xb3n de pilots, l'espectacle no va produir els guanys esperats.\n_START_SECTION_\nRiverside\n_START_PARAGRAPH_\nLa cursa es va traslladar a Calif\xc3\xb2rnia a l'any seg\xc3\xbcent, on al circuit de Riverside, Stirling Moss amb un cotxe privat va aconseguir la vict\xc3\xb2ria. Altra vegada per\xc3\xb2, la competici\xc3\xb3 fou poc seguida pels espectadors.\n_START_SECTION_\nWatkins Glen\n_START_PARAGRAPH_\nEl 1961, la competici\xc3\xb3 va esdevenir un \xc3\xa8xit a Watkins Glen, Nova York, ja que hi existia ja p\xc3\xbablic que anava a veure les curses automobil\xc3\xadstiques._NEWLINE_Aquesta va ser la seu de les curses de la F1 al llarg de 20 anys. Aquest circuit per\xc3\xb2, tenia problemes de seguretat pels pilots, tant que l'any 1973 el pilot Fran\xc3\xa7ois Cevert va perdre la vida a causa d'un greu accident i un any despr\xc3\xa9s, el 1974 Helmuth Koinigg va morir tamb\xc3\xa9 al xocar amb les proteccions de la pista.\n_START_SECTION_\nDallas\n_START_PARAGRAPH_\nLa cursa a Las Vegas nom\xc3\xa9s es va disputar en dues ocasions, i es van realitzar plans per crear un Gran Premi de Nova York pel 1983, per\xc3\xb2 aquests plans no es van poder portar a terme. El 1984, la cursa de Long Beach va sortir del calendari i es va intentar organitzar una cursa a Dallas, Texas. Al no poder-se realitzar, Detroit va ser l'\xc3\xbanica cursa de F1 que es va disputar als EUA durant cinc anys.\n_START_SECTION_\nPhoenix\n_START_PARAGRAPH_\nDespr\xc3\xa9s, al llarg de tres anys la cursa es va disputar al Circuit de Phoenix amb molt \xc3\xa8xit comercial per\xc3\xb2 va ser eliminada el 1991 quan Mika H\xc3\xa4kkinen va patir un greu accident a la pista. Aquest accident va provocar que aquesta seu tamb\xc3\xa9 fos eliminada del calendari, tot i que era un circuit on era dif\xc3\xadcil tenir un accident fatal, ja que totes les corbes eren lentes.\n_START_SECTION_\nIndian\xc3\xa0polis\n_START_PARAGRAPH_\nNo va ser fins a l'any 2000 que es va tornar a disputar el Gran Premi dels Estats Units, aquesta vegada al llegendari Circuit d'Indian\xc3\xa0polis. El circuit de F\xc3\xb3rmula 1 utilitza una recta i una revolta de l'oval utilitzat als campionats nord-americans, circulant en el sentit de les agulles del rellotge. Al Gran Premi dels Estats Units de 2000 van assistir-hi prop de 225.000 espectadors, que \xc3\xa9s probablement el m\xc3\xa9s alt nombre de p\xc3\xbablic per una cursa de F\xc3\xb3rmula 1. El 2001, la cursa es va disputar menys de tres setmanes despr\xc3\xa9s de l'atemptat de l'11 de setembre, i molts equips i pilots van fer un homenatge especial als Estats Units en les decoracions dels seus cotxes i cascs. L'any 2005 problemes amb els pneum\xc3\xa0tics Michelin van portar a 7 equips a retirar-se de la cursa despr\xc3\xa9s de la volta de formaci\xc3\xb3. Nom\xc3\xa9s 6 cotxes (que utilitzaven pneum\xc3\xa0tics Bridgestone) van competir a una cursa que molts van considerar una farsa.\n_START_SECTION_\nAustin\n_START_PARAGRAPH_\nLa F\xc3\xb3rmula 1 va tornar als Estats Units l'any 2012. La 19a prova del campionat es va celebrar al Circuit d'Austin."